Aalborgs Stifts Adresseavis, 1826-01-07
Tromsø den 20de October. Den 22de Juni tildrog sig Carlsø-Sogn, under Finmarkens Amt, den ulykkelige Hændelse, at en fattig Gaardbruger, Niels Brateir, misede sin Stue (en lille Træhytte med Kjøkken) ved Jldsvaade. Hans Kone, som var allene hjemme med sine tvende Børn, det ene 3 og det andet 1 1/2 Aar gammelt, var bemeldte Dag gaaet i Skoven og havde været saa uforsigtig at lade Jlden brænde paa Skorstenen i det til Stuen tømrede Kjøkken. Hændelseviis var just hendes Søsters Søn, Hans Harder, 7 Aar gammel, hos hende i Besøg, for at lege med de smaae, og, da Veiret samme Dag var koldt havde hun ved Bortgangen tillukket Husets Fordør, for at Børnene ej skulde gaae ud. Kort efter hendes Bortgang hørte nysnævnte Dreng en stærk Bragen i Kjøkkenet, og, da han for at undersøge Aarsagen til Samme, oplukkede Stuedøren, slog Røg og Flamme imod ham. Uden et Øjeblik at være raadvild, løb han strax hen til Vinduet, som var anbragt temmelig højt paa Væggen, og under hvilket en stor Kiste var hensat; paa denne kravlede han nu op, trykkede Vinduet, som kun et Par smaae Spiger, holdt til Vindueslisten, ud, tog det ældste Barn, bragte Samme med største Anstrængelse og Fare, idet han selv laae hængende paa Maven i Vindueshullet, ned paa Jorden, fik derpaa det Yngste ligeledes udbragt, som, efter hans Ordre modtoges af det nedenfor staaende, hvorefter han, omgiven af Røg og den voldsommere indbrydende Lue, greb efter sine smaae Støvler, men kunde kun faae den ene Strømpe fat, og først da tænkte han paa egen Redning og hoppede ned. Da Moderen nogle Øjeblikke derefter kom hjem, fandt hun et lidet Stykke derfra den lille modige Dreng siddende paa en Tue imellem hendes Smaae. Den lille modige Dreng ønskedes saa gjerne skjenket en opmuntrende Belønning og Mange ville vist billige dette Ønske. (N. R. T.) Ostindien Man vil bestemt vide, at Birmanernes General en Chef, bekjendt under Navn af Maha Bandoola, ingen anden er, end den forhenværende Engelske Major Carrol, der skal være en naturlig Søn af Marquis Hasting. For et Aar eller to siden blev han casseret af Tjenesten, fordi han havde angivet falske Etats, og man vidste ikke hvor han var bleven af. Uden Tvivl har han villet hævne sig paa Compagniet, og det skal være paa hans Tilskyndelse at Kejseren af Ava eerklærede den Krig, der nu koster Compagniet uhyre Summer. (Et nyt Beviis paa, at smaa Begivenheder kunne have store Virkninger.) Maha Bandoola skal, som bekiendt, for nogen Tid siden være falden i en Træfning mod Englænderne. Da Kejseren af Ava erfoer hans Død udraabte han: "Jeg har mistet det halve af mit eget Jeg!" Paa Fred tænke Birmanerne nok neppe endnu. Siameserne have forenet sig med dem og disse udgjøre det halve af deres Magt. Ogsaa fra China vente de Understøttelse i paakommende Tilfælde. De gjøre stærke Anstalter til at rømme Ummerapoora, ifald Englænderne skulle nærme sig den. Der er bleven bygget et stort Fartøj, for derpaa at bortskaffe den berømte hvide Elefant, der betragtes som en Helligdom. Med denne og hele sit Hof agtede Kejseren at trække sig tilbage til den chinesiske Grændse. J en Landsby, 4 Miil fra Meaday, have de Engelske Tropper forefundet et stort Kanonstøberi, hvori der nylig havde været arbejdet. Man er derved kommen til Vished om, at Birmanerne selv støbe deres Skyts. - Hollænderne maa ogsaa endnu stedse med væbnet Haand forsvare deres Ø-Besiddelser i Ostindien, imod de Jndfødte.